C 102/8

Aktualizácia referenčných súm potrebných na prekročenie vonkajších hraníc podľa článku 6 ods. 4 nariadenia Európskeho parlamentu a Rady (EÚ) 2016/399, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (1)

(2021/C 102/05)

Uverejnenie referenčných súm potrebných na prekročenie vonkajších hraníc podľa článku 6 ods. 4 nariadenia Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (2), sa uverejňujú na základe informácií, ktoré členské štáty poskytli Komisii v súlade s článkom 39 Kódexu schengenských hraníc (kodifikované znenie).

Mesačná aktualizácia je uverejnená v Úradnom vestníku Európskej únie a zároveň je k dispozícii aj na webovom sídle Generálneho riaditeľstva pre migráciu a vnútorné záležitosti.

ČESKÁ REPUBLIKA

Zmena a doplnenie informácií uverejnených v Úradnom vestníku Európskej únie C 21, 20.1.2018, s. 3.

Referenčné sumy sú stanovené v § 13 zákona č. 326/1999 Zb. o pobyte cudzincov na území Českej republiky, v znení zmien a doplnení, v spojení s § 5 zákona č. 110/2006 Zb. o životnom a existenčnom minime, v znení zmien a doplnení. Odvíjajú sa od súčasnej úrovne existenčného minima a líšia sa v závislosti od trvania plánovaného krátkodobého pobytu na území Českej republiky:

— v prípade pobytov nepresahujúcich 30 dní – 0,5-násobok existenčného minima (v súčasnosti suma – december 2020 – 2 490 CZK) na každý deň pobytu, t. j. 1 245 CZK na deň,

— v prípade pobytov presahujúcich 30 dní – 15-násobok existenčného minima (v súčasnosti suma – december 2020 – 2 490 CZK), t. j. 37 350 CZK; táto suma podlieha zvýšeniu o dvojnásobok existenčného minima na každý celý mesiac plánovaného pobytu na území, t. j. plus 4 980 CZK na každý mesiac,

— štátny príslušník tretej krajiny mladší ako 18 rokov preukáže polovicu z vyššie uvedených súm.

Posúdenie dostatočnej výšky prostriedkov na živobytie môže byť založené na hotovosti, kreditných kartách a cestovných šekoch, ktoré vlastní štátny príslušník tretej krajiny, alebo na doklade potvrdzujúcom zaplatenie služieb spojených s pobytom na území alebo doklade potvrdzujúcom, že služby budú poskytnuté bezplatne. Vyhlásenia o sponzorstve, a písomné záruky od hostiteľa (vo forme „pozvania“ certifikovaného Políciou Českej republiky – pozri prílohu 33 Schengenskej príručky) môžu byť tiež dôkazom o dostatočných prostriedkoch na živobytie.

Štátny príslušník tretej krajiny, ktorý bude na území študovať, môže ako dôkaz o zabezpečení prostriedkov na pobyt predložiť záväzok vydaný štátnym orgánom alebo právnickou osobou, že zabezpečí pobyt takejto osoby poskytnutím prostriedkov vo výške životného minima (v súčasnosti suma – december 2020 – 2 490 CZK) na jeden mesiac plánovaného pobytu, alebo doklad potvrdzujúci, že všetky náklady spojené s jeho štúdiom a pobytom budú uhradené prijímajúcou organizáciou (školou). Ak suma uvedená v záväzku nedosahuje túto výšku, štátny príslušník tretej krajiny je povinný predložiť doklad o vlastníctve prostriedkov vo výške rozdielu medzi sumou životného minima (v súčasnosti suma – december 2020 – 2 490 CZK) a sumou záväzku na obdobie trvania plánovaného pobytu tejto osoby, najviac však šesťnásobok sumy životného minima (v súčasnosti suma 14 940 CZK). Doklad o poskytnutí prostriedkov na pobyt môže byť nahradený rozhodnutím alebo dohodou u pridelení grantu získaného podľa medzinárodnej zmluvy, ktorou je Česká republika viazaná.

ŠPANIELSKO

Zmena a doplnenie informácií uverejnených v Úradnom vestníku Európskej únie C 178, 28.5.2020, s. 3.

V nariadení Úradu predsedu vlády (PRE/1282/2007) z 10. mája 2007 o finančných prostriedkoch, ktoré musia mať cudzinci na účely vstupu do Španielska, sa uvádza suma, ktorej disponibilitu musia štátni príslušníci tretích krajín preukázať, aby mohli vstúpiť do Španielska:

a) preukázaná denná suma na náklady spojené s pobytom v Španielsku musí dosahovať minimálne 10 % hrubej zákonnej minimálnej mzdy, pričom táto suma sa vynásobí plánovaným počtom dní pobytu v Španielsku a počtom závislých osôb v starostlivosti žiadateľa, ktoré s ním cestujú. V kráľovskom dekréte 231/2020 zo 4. februára [2020], ktorým sa stanovuje zákonná minimálna mzda na rok 2020, ktorého platnosť bola predĺžená na rok 2021 (3), sa táto mzda stanovuje na úrovni 950 EUR, čo znamená, že sa musí preukázať suma 95 EUR na osobu na deň alebo jej ekvivalent v cudzej mene. V každom prípade musí táto suma predstavovať 90 % hrubej zákonnej minimálnej mzdy, čo znamená, že v každom prípade sa musí preukázať minimálna suma 855 EUR alebo jej ekvivalent v cudzej mene na osobu bez ohľadu na dĺžku pobytu.

b) od cudzincov sa na účely ich návratu do krajiny pôvodu alebo tranzitu do tretích krajín môže požadovať, aby predložili neprenosný cestovný lístok alebo cestovné lístky na príslušný dopravný prostriedok vystavené na konkrétne meno cestujúceho a konkrétny dátum cesty.

SLOVINSKO

Zmena a doplnenie informácií uverejnených v Úradnom vestníku Európskej únie C 178, 28.5.2020, s. 19.

V súlade s článkom 2 pravidiel, ktorými sa vykonáva nariadenie (ES), ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) [Uradni List RS (UL RS; Úradný vestník Slovinskej republiky) č. 29/07], sú pre štátnych príslušníkov tretích krajín vstupujúcich do Slovinska stanovené požadované finančné prostriedky potrebné na pokrytie nákladov spojených s pobytom v Slovinsku, až kým sa nevrátia do svojej domovskej krajiny alebo neodcestujú do tretej krajiny.

Ako primeraný dôkaz o existencii požadovaných finančných prostriedkov potrebných na pokrytie nákladov spojených s pobytom musí štátny príslušník tretej krajiny predložiť predpísanú sumu prostriedkov v hotovosti alebo cestovné šeky, medzinárodne uznávané debetné alebo kreditné karty, akreditívy alebo iný overený dôkaz o existencii takýchto prostriedkov v Slovinskej republike.

Ak štátny príslušník tretej krajiny nemá zabezpečené finančné prostriedky potrebné na pokrytie nákladov spojených s pobytom (ako napríklad vyhlásenie o sponzorstve, písomnú záruku alebo zaplatené ubytovanie ako súčasť turistického pobytu), na určenie požadovaných finančných prostriedkov potrebných na pokrytie nákladov spojených s pobytom sa použije výška diét.

Výška diét pre jednotlivcov v Slovinsku predstavuje 70 EUR.

Predpísaná suma pre maloleté osoby v sprievode ich rodičov alebo zákonných zástupcov je 50 % sumy stanovenej v predchádzajúcom odseku.

Zoznam predchádzajúcich uverejnení

Ú. v. EÚ C 247, 13.10.2006, s. 19.

Ú. v. EÚ C 77, 5.4.2007, s. 11.

Ú. v. EÚ C 153, 6.7.2007, s. 22.

Ú. v. EÚ C 164, 18.7.2007, s. 45.

Ú. v. EÚ C 182, 4.8.2007, s. 18.

Ú. v. EÚ C 57, 1.3.2008, s. 38.

Ú. v. EÚ C 134, 31.5.2008, s. 19.

Ú. v. EÚ C 331, 31.12.2008, s. 13.

Ú. v. EÚ C 33, 10.2.2009, s. 1.

Ú. v. EÚ C 36, 13.2. 2009, s. 100.

Ú. v. EÚ C 37, 14.2.2009, s. 8.

Ú. v. EÚ C 98, 29.4.2009, s. 11.

Ú. v. EÚ C 35, 12.2.2010, s. 7.

Ú. v. EÚ C 304, 10.11.2010, s. 5.

Ú. v. EÚ C 24, 26.1.2011, s. 6.

Ú. v. EÚ C 157, 27.5.2011, s. 8.

Ú. v. EÚ C 203, 9.7.2011, s. 16.

Ú. v. EÚ C 11, 13.1.2012, s. 13.

Ú. v. EÚ C 72, 10.3.2012, s. 44.

Ú. v. EÚ C 199, 7.7.2012, s. 8.

Ú. v. EÚ C 298, 4.10.2012, s. 3.

Ú. v. EÚ C 56, 26.2.2013, s. 13.

Ú. v. EÚ C 98, 5.4.2013, s. 3.

Ú. v. EÚ C 269, 18.9.2013, s. 2.

Ú. v. EÚ C 57, 28.2.2014, s. 2.

Ú. v. EÚ C 152, 20.5.2014, s. 25.

Ú. v. EÚ C 224, 15.7.2014, s. 31.

Ú. v. EÚ C 434, 4.12.2014, s. 3.

Ú. v. EÚ C 447, 13.12.2014, s. 32.

Ú. v. EÚ C 38, 4.2.2015, s. 20.

Ú. v. EÚ C 96, 11.3.2016, s. 7.

Ú. v. EÚ C 146, 26.4.2016, s. 12.

Ú. v. EÚ C 248, 8.7.2016, s. 12.

Ú. v. EÚ C 111, 8.4.2017, s. 11.

Ú. v. EÚ C 21, 20.1.2018, s. 3.

Ú. v. EÚ C 93, 12.3.2018, s. 4.

Ú. v. EÚ C 153, 2.5.2018, s. 8.

Ú. v. EÚ C 186, 31.5.2018, s. 10.

Ú. v. EÚ C 264, 26.7.2018, s. 6.

Ú. v. EÚ C 366, 10.10.2018, s. 12.

Ú. v. EÚ C 459, 20.12.2018, s. 38.

Ú. v. EÚ C 140, 16.4.2019, s. 7.

Ú. v. EÚ C 178, 28.5.2020, s. 3.

(1) Pozri zoznam predchádzajúcich uverejnení na konci tejto aktualizácie.

(2) Ú. v. EÚ L 77, 23.3.2016, s. 1.

(3) Dodatočné ustanovenie č. 6 kráľovského zákonného dekrétu 38/2020 z 29. decembra.